


3

					
PATVIRTINTA
Šakių rajono savivaldybės administracijos 
direktoriaus 2018 m. kovo    d.
įsakymu Nr. AT-


ŽEMĖS ŪKIO IR KAIMO REIKALŲ SKYRIAUS  
SPECIALISTO PAREIGYBĖS APRAŠYMAS

I SKYRIUS
PAREIGYBĖ

              1. Rajono savivaldybės administracijos  Žemės ūkio ir kaimo reikalų skyriaus  (toliau – Skyrius) specialisto pareigybė priskiriama specialistų pareigybių grupei.
               2. Pareigybės lygis – A2.
               3. Pareigybės paskirtis –  vykdyti  valstybines (valstybės perduotas savivaldybei) žemės ūkio funkcijas, administruoti Lietuvos Respublikos ir Europos Sąjungos teikiamą paramą.
               4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

                5. Darbuotojas, einantis šias pareigas, turi atitikti šiuos specialius reikalavimus:
                5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
               5.2. būti susipažinusiam su Lietuvos Respublikos Konstitucija, įstatymais, Vyriausybės nutarimais ir kitais teisės aktais, reglamentuojančiais vietos savivaldos institucijų veiklą, Dokumentų rengimo, Dokumentų tvarkymo ir apskaitos taisyklėmis; 
               5.3. mokėti kaupti, sisteminti, apibendrinti informaciją, ją analizuoti, rengti ir teikti išvadas;
                5.4.  mokėti sklandžiai dėstyti mintis žodžiu ir raštu;
                5.5. mokėti dirbti „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

               6. Šias pareigas einantis darbuotojas vykdo šias funkcijas:
                 6.1. rengia rajono savivaldybės administracijos direktoriaus įsakymų projektus savo kompetencijos ribose;
                6.2. rengia, analizuoja ir teikia įvairias ataskaitas kitiems savivaldybės administracijos struktūriniams, struktūriniams teritoriniams padaliniams, Lietuvos Respublikos žemės ūkio ministerijai, Nacionalinei mokėjimo agentūrai prie Žemės ūkio ministerijos;
               6.3. priima ūkio subjektų paraiškas bei su jais teikiamus dokumentus dėl dalies palūkanų kompensavimo už ilgalaikiam ir trumpalaikiam turtui įsigyti suteiktus kreditus, paskaičiuoja kompensacijos dydį ir pateikia pažymas Nacionalinei mokėjimo agentūrai prie Žemės ūkio ministerijos;
              6.4. priima ūkio subjektų paraiškas bei su jais teikiamus dokumentus dėl dalies ūkinių gyvūnų, pasėlių ir augalų draudimo įmokų kompensavimo, paskaičiuoja kompensacijos dydį ir pateikia pažymas Nacionalinei mokėjimo agentūrai prie Žemės ūkio ministerijos;
              6.5. priima Tiesioginių pardavimų pieno gamybos ir realizavimo metinės deklaracijas bei suveda duomenis į Pieno apskaitos informacinę sistemą;
              6.6. priima  bičių laikytojų paraiškas  paramai už papildomą bičių maitinimą gauti;
              6.7. priima pieno gamintojų ir gyvulių augintojų skundus dėl negautų išmokų ir pateikia juos VĮ Žemės ūkio informacijos ir kaimo verslo centrui;
              6.8. vadovaujantis dokumentacijos planu, formuoja bylas, kurias sutvarkius, nustatyta tvarka perduoda į archyvą, atnaujina skyriaus dokumentacijos planą ir teikia informaciją apie surištų bylų kiekį, ruošia dokumentų nurašymo aktus;
             6.9. pagal kompetenciją nagrinėja organizacijų ir piliečių prašymus bei skundus;
            6.10. informuoja galvijų laikytojus pagal jų paklausimus apie išmokas už gyvulius, teikia trūkstamus duomenis apie savivaldybės teritorijoje užregistruotus galvijų laikytojus Nacionalinei mokėjimo agentūrai prie Lietuvos Respublikos žemės ūkio ministerijos;
             6.11. sudaro vertybių išdalinimo žiniaraščius, nurašymo aktus ir pateikia juos savivaldybės Centralizuotos buhalterijos skyriui;
            6.12. priima gyvūnų augintojų prašymus atlyginti nuostolius, kuriuos patyrė gyvūnų savininkai, vykdydami gyvūnų užkrečiamųjų ligų židinių likvidavimą ir dėl šių ligų taikė veterinarinės sanitarijos priemones;
            6.13. apskaičiuoja medžiojamųjų gyvūnų padarytą žalą pasėliams, miškui, ūkiniams gyvūnams ir surašo  Medžiojamųjų gyvūnų padarytos žalos apžiūros aktą; 
[bookmark: _GoBack]           6.14. veda savivaldybės administracijos Žemės ūkio ir kaimo reikalų skyriaus darbuotojų darbo laiko apskaitos žiniaraštį;
          6.15. registruoja gaunamus ir siunčiamus raštus Dokumentų valdymo sistemoje; 
          6.16. kuruoja strateginių plėtros ir veiklos planų žemės ūkio srityje rengimą;
           6.17. prižiūri ir nuolat atnaujina skyriaus informaciją savivaldybės interneto svetainėje www.sakiai.lt;
           6.18. esant būtinybei, vykdo kitas, pareigybės aprašyme nenurodytas nenuolatinio pobūdžio funkcijas, kurios yra priskirtos skyriaus kompetencijai.
IV SKYRIUS
ATSAKOMYBĖ

            7. Šias pareigas vykdantis darbuotojas atsako:
            7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
           7.2. už  pareigų nevykdymą ar netinkamą vykdymą įstatymų nustatyta tvarka.
                                             _______________________

